Luxembourg Song Contest 2024

De Luxembourg Song Contest 2024 war déi éischt Editioun vun deem Museksconcours, mat deem de lëtzebuergesche Bäitrag fir de Eurovision Song Contest 2024 gewielt gouf.

D'Lidd  Fighter vun der Sängerin Tali huet d'Kompetitioun gewonnen. Et gouf vun der Ana Zimmer, dem Dario Faini, der Manon Romiti an dem Silvio Lisbonne geschriwwen.

 Matmaach-Konditiounen a Selektioun vun de Finalisten 

Den 3. Juli 2023 hat RTL en Opruff fir interesséiert Kënschtler a Songwriter lancéiert. Si konnte sech an enger oder méi vun dräi Kategorië mellen: déi éischt war fir Interprete mat engem eegene Lidd, déi zweet war fir Interpreten ouni Lidd, an déi drëtt war fir Songwriteren. D'Kandidate hunn entweder mussen d'Lëtzebuerger Nationalitéit hunn, dräi Joer laang ouni Ënnerbriechung zu Lëtzebuerg gewunnt hunn, oder e staarke Bezuch zur Lëtzebuerger Kultur- a Musekszeen hunn. Si konnte bis zu dräi Bäiträg areechen. Bei de Songwriter huet d'Nationalitéit keng Roll gespillt. D'Kandidaten an der zweeter Kategorie hunn och keng professionell Sänger musse sinn, a si hu musse bis de 16. Juli 2023 e Virstellungsvideo aschécken, an deem si iergendee Lidd virdroen. D'Frist fir déi drëtt Kategorie ass Mëtt August 2023 op en Enn komm, wärend d'Date limite fir déi éischt Kategorie den 1. Oktober 2023 war.eurovisionworld.com: Luxembourg 2024: National selection on 27 January vum Rasmus Petersen (3. Juli 2023)eurovision.tv: Luxembourg sets January date for televised national final (3. Juli 2023)delano.lu: Eurovision 2024: Call for Luxembourg participants vum Neel Chrillesen (11. Juli 2023)eurovision.lu: National Preselektioun vu Lëtzebuerg (Archivversioun vum 9. August 2023)

Enn Juli 2023 waren an der Rockhal zu Esch-Uelzecht "Auditions" mat ronn 100 Kënschtler, déi sech fir déi zweet Kategorie gemellt haten.eurovoix.com: Luxembourg: 100 Singers Participate in Auditions for Eurovision 2024 Selection vum Anthony Granger (23. Juli 2023)rtl.lu: Pre-Selektioun fir den Eurovision Song Contest huet ugefaangen (24. Januar 2024)ogaegreece.com: ΛΟΥΞΕΜΒΟΥΡΓΟ: Εκατό καλλιτέχνες πέρασαν τις auditions για μια θέση στο Μάλμε! (15. August 2023) Eng Jury huet e puer Interpreten ausgewielt, déi mat Songwriteren, déi sech fir déi drëtt Kategorie gemellt haten, un hire Lidder fir de Concours zesummeschaffe sollten. An där Jury souzen d'Sandra Bintz, Cheffin vum Site rtl.lu, d'Jenny Fischbach, Kulturcheffin vun RTL, den Eric Lehmann, de Chef vun der lëtzebuergescher Eurovisiounsdelegatioun, den Audioexpert Jules Serrig, den Dave Gloesener, Chef vun RTL Radio, an de Radiomoderator Samuel Steen.thateurovisionsite.com: 459 entries submitted to Luxembourgish national selection vum Rory Gannon (2. Oktober 2023) Bis zum Enn vun der Frist fir déi éischt Kategorie sinn am Ganze 459 Bäiträg agaangen, vun deenen der 70 vun RTL an déi méi enk Auswiel geholl goufen.eurovision.rtl.lu: Preselection nears climax as international jury takes charge vum Sandy Schmit (net datéiert) Tëscht dem 22. an dem 24. November 2023 war an der Rockhal déi lescht Casting-Ronn, bei där eng international Jury d'Lidder bewäert huet. Dobäi goufen aacht Finalisten ausgewielt. Si kruten d'Méiglechkeet, aus den aneren agereechte Bäiträg direkt e Lidd vun hirem Choix ze wielen.eurovision.rtl.lu: Last auditions held this week before the big Luxembourg final (net datéiert) An der internationaler Jury souzen déi israeelesch Fernseeproduzentin Tali Eshkoli, de schweedesche Fernseeproduzent a Moderator Christer Björkman, dee säi Land 1992 an der Eurovision vertrueden huet, den tschechesch Fernseeproduzent Jan Bors, den éisträichesche Sänger Cesár Sampson, dee säi Land 2018 an der Kompetitioun vertrueden huet, an den zypriotesche Sänger Alex Panayi, deen de Juryspresident war an Zypern 1995 an 2000 bei der Eurovisioun vertrueden huet.eurovisionfun.com: Luxembourg: Alex Panayi will be the president of the jury of the country’s national final for Eurovision 2024! vum Spyros Koronakis (22. November 2023)

Déi aacht Finaliste goufen den 11. Dezember 2023 bekannt gemaach, wärend hir Lidder den 9. Januar 2024 verëffentlecht goufen.today.rtl.lu: Luxembourg at the 2024 Eurovision Song Contest (net datéiert)eurovision.tv: Luxembourg 2024: RTL releases 8 songs for Malmö (9. Januar 2024)eurovision.rt.lu: Se si bekannt, d'Lidder vun den aacht Finaliste vum Luxembourg Song Contest vum Sandy Schmit a Tim Morizet (20. Januar 2024) E puer vun de Finalisten hate virdru scho bei aneren Talentshowe matgemaach: d'Krick an der 7. Staffel an de Joel Marques Cunha an der 13. Staffel vun The Voice of Germany, d'Naomi Ayé bei The Voice Kids France, d'Angy bei The Voice Belgique an d'Rafa Ela bei Luxembourg's Next Popstar an Top Voice Luxembourg.eurovision.rtl.lu: These 8 finalists have made it to the Luxembourg Song Contest (18. Januar 2024)eurovision.tv: RTL Luxembourg reveals its 8 hopefuls for Malmö 2024 (11. Dezember 2023) Virun der Finale hunn all d'Sänger a Sängerinne mat de Gesangsproffe Susanne Georgi, déi Andorra 2009 bei der Eurovisioun vertrueden huet, a Francesca Aaen zesummegeschafft, fir sech op d'Live-Optrëtter virzebereeden.eurovoix.com: Luxembourg: Susanne Georgi Preparing Artists for the Luxembourg Song Contest 2024 (22. Dezember 2023)

Déi aacht Finalisten waren: 
 Kënschtler Lidd Liddermécher Angy a Rafa Ela "Drop"  Chaild "Hold On"  Edsun "Finally Alive"  Joel Marques Cunha "Believer"  Krick "Drowning in the Rain"  Naomi Ayé "Paumée sur terre"  One Last Time "Devil in the Detail"  Tali "Fighter" 

 D'Finall 

D'Finall war de 27. Januar 2024 an der Rockhal zu Esch-Uelzecht a gouf vun der Désirée Nosbusch, der Melody Funck, dem Raoul Roos an dem Loïc Juchem moderéiert. D'Désirée Nosbusch hat schonn 1984 an der Stad Lëtzebuerg de Eurovision Song Contest moderéiert. D'Emissioun gouf live op RTL Télé Lëtzebuerg, op RTL Radio Lëtzebuerg an och op Today Radio ausgestraalt, genee wéi och online op RTL Infos, RTL Play an der Websäit rtl.lu. D'Melissa Dalton an d'Sarah Tapp hunn d'Sendung an englescher Sprooch bei Today Radio kommentéiert, wärend de Jérôme Didelot an d'Violetta Caldarelli d'Sendung a franséischer Sprooch bei RTL Infos an RTL Play kommentéiert hunn.eurovision.rtl.lu: Désirée Nosbusch, Melody Funck, Raoul Roos a Loïc Juchem sinn d'Moderatoren vum Sandy Schmit (24. Januar 2024)eurovoix.com: Luxembourg: Public Will Have a Say in New National Final (11. Juli 2023)eurovision.rtl.lu: Luxembourg Song Contest (27. Januar 2024)

D'Gewënnerin gouf an zwou Ofstëmmungsronnen ermëttelt. An der éischter Ronn goufen déi dräi bescht Bäiträg fir déi zweet Ronn ausgewielt, déi sougenannte "Superfinall". Gewielt gouf duerch eng 50/50-Kombinatioun aus de Stëmme vun den aacht internationale Juryen an der ëffentlecher Online-Ofstëmmung op der RTL-Websäit, bei där och weltwäit konnt ofgestëmmt ginn.eurovision.rtl.lu: Wéi leeft de Vott of a wéi kann ech iwwerhaapt matvoten? vum Sandy Schmit, Bob Konsbrück a Eric Lehmann (24. Januar 2024) Déi aacht Juryen hu follgend Länner vertrueden: Belsch, Däitschland, Frankräich, Groussbritannien, Portugal, Schweden a Slowenien, Zypern. An der Superfinall gouf d'Lidd "Fighter" vun der Sängerin Tali vun der d'Jury an der Ëffentlechkeet als Gewënnerin ausgewielt.

D'Zuschauer an d'Juryen hunn am Ganzen 336 Punkten an der éischter Ronn an 240 Punkten an der Superfinall verginn, woubäi all Jurygrupp 2, 4, 6, 8, 10 an 12 Punkten an der éischter Ronn an 8, 10 an 12 Punkten an der Superfinall verdeelt huet. De Vott vum Public gouf proportionell verdeelt, baséiert op dem Prozentsaz u Votten, deen all Lidd krut. Wann e Lidd an der éischter Ronn beispillsweis 10 % vun de Stëmme vum Public krut, dat krut dee Bäitrag 10 % vun den 336 Stëmmen, opgeronnt op déi nächst ganz Zuel: 34 Punkten. Wéinst dem Opronne vun de Stëmme gouf et eng kleng Diskrepanz tëscht der Gesamtzuel u Stëmme vun dem Public a vun der Jury, well de Public eng Stëmm manner hat wéi d'Jury. Déi ëffentlech Stëmme goufe vun den Zuschauer aus 60 Länner ofginn, woubäi iwwer 76 % vun de Stëmmen vu Lëtzebuerg koumen.eurovision.rtl.lu: Detailer zum Voting: Vu wou huet de Public ofgestëmmt? (2. Februar 2024)

Nieft den Optrëtter vun de Participanten sinn och aner Kënschtler opgetrueden. D'Vicky Leandros an d'Anne-Marie David, Eurovisiounsgewënnerinne fir Lëtzebuerg an de Joren 1972, respektiv 1973, hunn d'Show mat Extraite vun hire jeeweilege Gewënnerlidder "Après toi" an "Tu te reconnaîtras" opgemaach. Duerno gouf et eng Performance vun der France Gall hirem Titel "Poupée de cire, poupée de son", dem Gewënnerbäitrag vun 1965 fir Lëtzebuerg, gesonge vun allen aacht Finalisten. An der Paus vun der Show sinn d'Band Schëppe Siwen an déi fréier Eurovisiounsgewënner Katrina Leskanich (1997 fir Groussbritannien als Deel vun der Formatioun Katrina and the Waves), Charlotte Perrelli (1999 fir Schweden), Ruslana (2004 fir d'Ukrain) an den Alexander Rybak (2009 fir Norwegen) mat hire Gewënnertitelen opgetrueden. D'Vicky Leandros huet och hiren Eurovisionsbäitrag "L'amour est bleu" vun 1967 zesumme mam Alexander Rybak gesongen.eurovoix.com: Luxembourg: Eurovision Winner Vicky Leandros to Perform at Luxembourg Song Contest? vum Franciska van Waarden (22. Januar 2024)eurovoix.com: Luxembourg: Alexander Rybak to Perform at the Luxembourg Song Contest 2024 vum Anthony Granger (26. Januar 2024)

 Detailléiert Resultater 

+Finall (27. Januar 2024)eurovision.rtl.lu: Voting: Wéi gouf um Luxembourg Song Contest ofgestëmmt? (29. Januar 2024) Nummer Kënschtler Lidd Jury Vott vum Public Total Plaz 1 Joel Marques Cunha "Believer" 44 59 103 3 2 Edsun "Finally Alive" 16 17 33 7 3 Naomi Ayé "Paumée sur terre" 58 19 77 4 4 Angy and Rafa Ela "Drop" 30 22 52 5 5 One Last Time "Devil in the Detail" 18 29 47 6 6 Krick "Drowning in the Rain" 74 74 148 2 7 Chaild "Hold On" 2 27 29 8 8 Tali "Fighter" 94 88 182 1

+Superfinall (27. January 2024) Këschtler Lidd Jury  Vott vum Public Total Plaz Joel Marques Cunha "Believer" 66 70 136 3 Krick "Drowning in the Rain" 80 85 165 2 Tali "Fighter" 94 84 178 1

+  Song         Total "Believer" 8 8 10 8 8 8 8 8 66 "Drowning in the Rain" 10 10 8 10 12 10 10 10 80 "Fighter" 12 12 12 12 10 12 12 12 94

 Jury-Memberen 

Membere vun den internationale Juryeneurovoix.com: Luxembourg: Luxembourg Song Contest 2024 Full Results Released vum Anthony Granger (29. Januar 2024) Land Jury-Memberen  
Tiffany Baworowski (Typh Barrow)
Marie Benmokaddem
Alexandre Germys
Laura Groeseneken (Sennek) 
Joël Habay Andri Aggelidou
Argyro Christodoulidou
Nikos Evangelou
Kypros Karaviotis
Gore Melian  Hédia Charni
Roberto Ciurleo
Julien Gonçalves
Antoine Gouiffes-Yan
Julien Tchobanoff  Chris Harms
Lukas Heinser
Uwe Kanthak 
Alina Stiegler
Peter Urban Ana Carina Fernandes Jorge de Almeida 
Ana Margarida Laíns da Silva Augusto (Ana Laíns)
Ana Gonçalves
Pedro Granger
Pedro Penim Jernej Dirnbek
Miha Gorše
Tinkara Kovač 
Nikola Sekulovič
Urša Vlašič Arantxa Alvarez
Emelie Fjällström
Nanne Grönvall
Isa Tengblad 
Oscar Zia AJ Bentley 
Ross Gautreau
Jack Hawitt
Juliet Russell
Emma Stevens

 Accueil a Kriticken 

Et gi keng offiziell Zuelen, wéi vill Leit sech d'Finall um Fernsee oder um Internet ugekuckt hunn. Tëscht 1.500 an 2.000 Spectateure waren an der Rockhal mat derbäi.tageblatt.lu: Luxembourg Song Contest„I’m speechless“: Tali Golergant und der Kampf um den Einzug ins Super-Finale vum Nancy Lambert (1. Februar 2024) D'Tickete waren an e puer Stonnen ausverkaaft. Nieft 90 akkreditéierte Journalisten, vun deene bal d'Hallschent op Neiegkeete ronderëm d'Eurovisioun spezialiséiert waren, waren och eng ganz Rei Ministere present, dorënner de Premierminister Luc Frieden, de Kulturminister Eric Thill, de Chamberpresident Claude Wiseler a seng Fra, d'Europadeputéiert Isabel Wiseler-Santos Lima, den Ausseminister Xavier Bettel an d'Ministesch fir Verdeedegung, Gläichstellung, Mobilitéit an Ëffentlech Aarbechten Yuriko Backes.land.lu: Notes salées vum France Clarinval (2. Februar 2024)wort.lu: Live-Ticker - Wer löst das Ticket für Malmö? vum Michael Juchmes a Sabrina Backes (27. Januar 2024)

D'Sendung gouf am Luxemburger Wort als "Show, die internationales Flair versprühte", beschriwwen.wort.lu: Luxemburg Song Contest: Eine Premiere mit fadem Beigeschmack vum Michael Juchemes (28. Januar 2024). De site virgule.lu huet vun engen "show de deux heures mené tambour battant" geschwat.virgule.lu: Un plébiscite pour Tali qui représentera le Luxembourg à l’Eurovision vum Christophe Nadin (27. Januar 2024) Chronicle.lu huet d'Finall en "energiegeluedenen Owend voll mat villverspriechende lokalen Taltenter an Iwwerraschungsgäscht" an de Contacto se eng "grouss Museksparty" genannt.chronicle.lu: TALI to Represent Luxembourg at Eurovision (28. Januar 2024)contacto.lu: As imagens do Festival da Canção do Luxemburgo no Rockhal vum Tiago Rodrigues (28. Januar 2024) Fir den Essentiel konnten de Public an der Rockhal an d'Zuschauer "des prestations au millimètre, toutes d'un très grand professionnalisme" bewonneren.lessentiel.lu: TALI représentera le Luxembourg à l'Eurovision vum Cédric Botzung (27. Januar 2024) D'Zeitung Le Quotidien huet donieft geschriwwen, d'Finall hätt "hannert dem Talent internationale Folklore an Nation Branding" verbonnenlequotidien.lu: Luxembourg Song Contest : du talent et des affaires vum Valentin Maniglia (29. Januar 2024)

Eng Rei Kriticken iwwer de Luxembourg Song Contest 2024 goufen awer och ausgedréckt. Si betreffen haaptsächlech de Manktem u lëtzebuergescher Identitéit an d'Käschte vum ganzen Evenement.

De Sänger Serge Tonnar huet an engem Post op Facebook gemengt, d'Wierder "Luxembourg" a "Song" missten aus dem Titel vun der Kompetitioun gestrach ginn, well déi näischt mat Lëtzebuerg an näischt mat dem Schreiwe vu Lidder ze dinn hätt. Hie huet kritiséiert, datt nëmmen ee vun den aacht Lidder och zu Lëtzebuerg geschriwwe gouf, an datt fir all déi aner Participanten hir Bäiträg duerch "generesch" Lidder, déi vun internationale Museksproduzente geschriwwe goufen, ersat goufen. Hie huet och kritiséiert, datt déi international Songwriteren am Géigesaz zu de Sänger bezuelt goufen, an datt kee vun de Lidder e Bezuch mat Lëtzebuerg oder der lëtzebuergescher Sprooch hat. De Serge Tonnar huet vun engem "spectacle de marionnettes" geschwat, an deem d'Regierung d'Kultur an d'Konscht duerch "Business" ersat hätt.Post vum Serge Tonnar op Facebook de 27 Januar 2024 Och de Sänger Jimmy Martin, dee Lëtzebuerg 1993 als leschten Artist virun der joerzéngtelaanger Paus mat Donne-moi une chance vertrueden hat, huet um Gewënnertitel Schued fonnt, datt kee lëtzebuergesche Songwriter matgeschriwwen hätt an datt kee Wuert Lëtzebuergesch am Lidd géif virkommenvirgule.lu: Jimmy Martin : «Tali a retiré notre chanson» vum Dustin Mertes (4. Mee 2024)

Op déi Kritik huet den RTL dem Lëtzebuerger Land géigeniwwer geäntwert, de Luxembourg Song Contest "géif net de Präis fir d'lëtzebuergescht Lidd vum Joer verdeelen", mee et géif "e Lidd gesicht ginn, dat bei den ESC-Projet géif passen", an dat et kee Sënn géif erginn, "schéi Lidder ze hunn, déi näischt mam Geescht vum Eurovision Song Contest zu dinn hätten a keng Chance hätten, d'Finall ze erreechen a gutt ofzeschneiden".

Kritiséiert gouf och, datt d'Zuschauer hu musse bezuelen, fir hir Stëmm ofzeginn, an datt Zuschauer op der ganzer Welt hunn dierfe Wielen.lessentiel.lu: Wahlsystem des Luxembourg Song Contest sorgt für Empörung vum Mélissa Petit (27. Januar 2024)lessentiel.lu: «Der Luxembourg Song Contest hat eine internationale Dimension» vum Cédric Botzung (1. Februar 2024) Fir eng Stëmm kënnen ofzeginn, hunn d'Zuschauer mussen hir Kreditkaarteninformatiounen online aginn a fir all Stëmm 99 Cent bezuelen. Mat all Kreditkaart konnte si maximal 20 Mol wielen, an déi 20 Stëmmen egal wéi op déi aacht Bäiträg verdeelen.esc-kompakt.de: Luxembourg Song Contest 2024: Alle Details zum Voting – auch internationale Fans können abstimmen vum Benjamin Hertlein (26. Januar 2024)

De Kënschtlerkollektiv Richtung22 huet an engem Artikel op der Parodieswebsäit RTL Eent gefuerdert, d'Grupp One Last Time misst wéinst engem Interessekonflikt disqualifizéiert ginn, well zwee Membere fir Regie Publicitaire IP schaffen, déi selwer Deel vun RTL Lëtzebuerg ass.rtl1.lu: Den Däiwel stécht am Detail (17. Januar 2024)

Insgesamt gouf et fir d'Lëtzebuerger Participatioun um Eurovision Song Contest 2024 e Budget vun 1,1 Milliounen Euro. Doran abegraff waren d'Produktioun vum LSC, Publiciteit, Reeskäschten an Optrëttskäschten.wort.lu: Was kostet die Luxemburger Teilnahme am Eurovision Song Contest? vum Ines Kurschat (2. Februar 2024) De Gewënn an Héischt vu  ronn 125.000 Euro ginn erëm an den LSC investéiert.

 Duerno 
Fir hir Participatioun um Eurovision Song Contest zu Malmö ze promoten ass d'Tali de 7. Abrëll 2024 op der "London Eurovision Party" an den 13. Abrëll um "Eurovision in Concert" zu Amsterdam opgetrueden. Donieft huet d'Sängerin bekannt ginn, datt hire Bäitrag virum Concours nach eng Kéier géif iwwerschafft ginn. Déi nei Versioun gouf den 29. Mäerz verëffentlecht.eurovoix.com: United Kingdom: Five More Artists Join The Line-Up for London Eurovision Party 2024 vum Emily Grace (27. Februar 2024)eurovoix.com: Eurovision in Concert: Eighteen Acts Confirmed So Far vum Sem Anne Van Dijk (7. Mäerz 2024)eurovoix.com: Luxembourg: Revamped “Fighter” to be Released on March 29 vum Anthony Granger (25. Mäerz 2024)

Beim ESC koum Fighter an d'Finall an huet et do op déi 13. Plaz vu 25. gepackt.

An de lëtzebuergeschen Charts huet d'Lidd et an de "Luxembourg Songs", déi vun der US-amerikanescher Firma Billboard berechent ginn, op déi véiert Plaz gepackt.Luxembourg Songs op billboard.com (25. Mee 2024)

A Griichenland stoung d'Lidd op der 39. Plaz vun den offiziellen internationale Singlecharts, a Litauen op der 27. Plaz.ifpi.gr: Official IFPI Charts - Digital Singles Chart (International)agata.lt: 2024 20-os savaitės klausomiausi (TOP 100) (17. Mee 2024)

A Schwede stoung d'Lidd net an den Offiziellen Top 100, mee op der aachter Plaz vun den "Heatseekers", de Lidder direct baussent den Top 100.sverigetopplistan.se: Veckolista Heatseeker, vecka 20, 2024

Kategorie:Lëtzebuerg beim Eurovision Song Contest
Kategorie:Musek 2024